polyglot-tagger/wikipedia-language-snippets-filtered huggingface dataset:
2007 માં રાની મુર્ખજીની સાથે ઝિન્ટાએ કોન બનેગા કરોડપતિ માં જીતેલી રૂા. 2,50,000 ની રકમ, હિમાચલ પ્રદેશમાં શિમલા રેડ ક્રોસ સોસાયટીને દાનમાં આપી હતી. જાન્યુઆરીમાં ઝિન્ટાએ હરિયાણાના હિસરની મુલાકાત લીધી હતી જયાં તેણીએ લશ્કરના જવાનનું પ્રાત્સાહન વધારવા અર્થે એક આખો દિવસ લશકર તાલીમ કેન્દ્રમાં વિતાવ્યો હતો. આ મુલાકાતનું આયોજન એનડીટીવીના એક કાર્યક્રમ જય જવાન માટે કરવામાં આવેલ હતું, જેમાં અભિનેતાઓ અને મનોરંજન કરનારાઓ ભારતીય લશ્કરની મુલાકાત લે છે. તેણી ત્યાં હતી ત્યારે, શારીરિક અસક્ષમ બાળકોની ખાસ નિશાળ જે લશ્કર દ્વારા ચલાવવામાં આવે છે, તેની પણ મુલાકાત લીધી હતી. ઓગસ્ટમાં મુંબઈ સ્થિત કલાકાર ગુરુચરણ સિંહની સાથે મળીને, બિન સરકારી સંસ્થા ખુશી માટે રસ્તાના બાળકોના હિત માટે ચિત્રકામ કર્યું હતું. ડિસેમ્બરમાં તેણીએ યુનાઈટેડ નેશન્સ ઓફિસ ઓન ડ્રગ એન્ડ ક્રાઈમ ના ભારતમાં માનવ વ્યાપારને કાબુમાં લાવવાના પ્રયત્નમાં જોડાઇ હતી. આ ગુના માટે જાગૃતતા લાવવા, અને જે લોકોને આ ગુનામાંથી બચાવવામાં આવ્યા છે તેઓની સુરક્ષા અને પુન:સ્થાપના માટેની જરૂરીયાત અને આ કૃત્ય કરનારાઓને સજા કરાવવા અંગે તેણીએ પ્રવચન આપ્યું હતું.
તેણીએ ત્યાર બાદ શિરિશ કુન્દેર ની રોમાન્ટિક સંગીતમય જાન-એ-મન , માં તારાંકિત થઇ, જે એક યુનાઇટેડ સ્ટેટ્સમાં સ્થિત બે પુરુષોની વાર્તા હતી જે સલમાન ખાન અને અક્ષય કુમાર દ્વારા ભજવવામાં આવ્યા હતા, જેઓ એક જ સ્ત્રીને પ્રમ કરતા હતા. ફિલ્મને ટીકાકારો તરફથી સારી સમિક્ષા મળી પરંતુ બોક્ષ ઓફિસ પર તે અસફળ રહી હતી. ઝિન્ટાએ પીયાની ભૂમિકા ભજવી હતી, જે બે પુરૂષોનું આકર્ષણ હતી. તેણીની ન્યુનત્તમ અગત્યતાની ભૂમિકા સ્વીકારવા બદલ સારી એવી ટીકા થઇ હતી, જોકે તેના અભિનયને સારી રીતે બિરદાવવામાં આવ્યો હતો. રાજા સેને તેની ભૂમિકાને "સમગ્ર સમયે ઘરેણું" તરીકે વર્ણવી હતી, પરંતુ આગળ કહ્યું કે, તેણી "ફિલ્મના છેલ્લાં સીનમાં એકદન વર્તાય છે, એક એવી ક્ષણ જે તમને એ વાતનું દુખ કરાવે છે કે આજકાલના ફિલ્મ બનાવનારાઓ બાળક જેવી લાગતી અભિનેત્રીઓને રોવા ધોવાની બળજબરી કરવા કરતા તેઓને શા માટે વધારે આનંદ નથી કરવા દેતા. તેણી એ જાન-એ-મન માં યોગ્ય રીતે આકર્ષક દેખાવા સિવાય બીજું કંઇ નથી કરવાનું." ઝિન્ટાએ કહ્યું કે ભાવનાત્મક રીતે ખૂબ તીવ્ર એવી કભી અલવિદા ના કહેના પછી આ ફિલ્મ ખૂબ આરામદાયક હતી કારણ કે, જાન-ઇ-મન "સરળ, આનંદી અને ખૂબ સહેલી હતી".
આજ વર્ષે બાદમાં, યશ ચોપરાએ તેણીને શાહરુખ ખાન સામે મુખ્ય અભિનેત્રી તરીકે તેમની પ્રેમ કથા વીરઝારા માં તારાંકિત કરી કે જે વિશ્વભરમાં રૂ. 750 મિલિયન આવક સાથે, ભારત તથા વિદેશમાં તે વર્ષમાં સૌથી વધુ નફો કરનારી ફિલ્મ બની. આ ફિલ્મ, એક ભારતીય અધિકારી વીર પ્રતાપ સિંઘ અને એક પાકિસ્તાની મહિલા ઝારા હયાત ખાનની પ્રેમ કહાની હતી, બર્લિન ફિલ્મ ફેસ્ટીવલ ખાતે સ્ક્રિનિંગ સહિત, આ ફિલ્મની મજબૂત આંતરરાષ્ટ્રીય રજૂઆત થઈ, અને મુખ્ય ભારતીય પુરસ્કાર સમારોહમાં આ ફિલ્મને શ્રેષ્ઠ ફિલ્મના ઘણા પુરસ્કાર મળ્યા. ઝિન્ટાની હોશિયાર પાકિસ્તાની છોકરી ઝારાના ચિત્રાંકને, તેણીને ચોથો ફિલ્મફેર શ્રેષ્ઠ અભિનેત્રી માટે નામાંકન મેળવી આપ્યું. વેરાઈટી એ “ આ પેઢીની સૌથી વધુ રસપ્રદ જુવાન અભિનેત્રી ” તરીકેનો ખિતાબ આપ્યો અને લખ્યું કે કે “ તેણી મોટાભાગે જીવંત અને ઝારાની જેમ જ વિશ્વાસની ભરેલી છે. ” વીરઝારા એ સતત બે વર્ષમાં બીજા ક્રમની સૌથી વધુ કમાનાર અને ત્રીજી સૌથી મોટી સફળ ફિલ્મ હતી. આ તેણીની યશ રાજ ફિલ્મસ હેઠળ કામ કરવાની શરુઆત બની, જે બોલીવુડમાં સૌથી મોટા પ્રોડક્શન હાઉસ પૈકીનું એક છે.
2007 માં તેણીની એક પછી એક બે વ્યવસાયિક રજુઆતો નિષ્ફળ જતાં, ઝિન્ટાએ અવ્યવસાયિક કલાત્મક ફિલ્મોના નિર્દેશકો જોડે કામ શરું કર્યું અને તેણી અવાસ્તવિક ફિલ્મો તરફ વળી હતી, જે ભારતમાં સમાંતર સિનેમા તરીકે ઓળખાય છે. તેણીએ પોતાની પ્રથમ અંગ્રેજી ફિલ્મ રીતુપર્ણા ધોષની ધ લાસ્ટ લીયર માં કામ કર્યું હતું, જેમાં તેણીએ અમિતાબ બચ્ચનની સાથે સંઘર્ષ કરતી થિયેટર અભિનેત્રીની ભૂમિકા ભજવી હતી. આ ફિલ્મની સર્વપ્રથમ રજુઆત 2007 માં ટોરેન્ટો આંતરરાષ્ટ્રીય ફિલ્મ મહોત્સવમાં થઈ હતી અને તેને સારો આવકાર મળ્યો હતો. આ ફિલ્મનો પહેલો અભિપ્રાય સ્વીકૃત હતો, જેના માટે રાજીવ મસંદ લખે છે "પ્રિટી ઝિન્ટા એ તેણીના દૃશ્યો ખૂબ નિપુણતાથી ભજવ્યા છે, તેણીએ કયારે પોતાની ખુશમિજાજી છબીને પોતાના આ વિવાદાસ્પદ, પરિપકવ મહિલાની ભૂમિકા પર હાવી થવા દીધી ન હતી." ઝિન્ટાએ તેણીની આ પ્રથમ અવ્યવસાયિક ફિલ્મ માટે કહયું કે "હું વિચારતી હતી કે કલાત્મક ફિલ્મો તમને બદલામાં કશું આપતી નથી, તમારું પોષણ નથી કરતી પરંતુ હું ખોટી હતી અને હું અહીં આવીને ખુબ ખુશ છું."
2001માં, ફરહાન અખ્તરની રાષ્ટ્રીય પુરસ્કાર વિજેતા ફિલ્મ દિલ ચાહતા હે માં પ્રીટિ ઝિન્ટાએ તેના અભિનય માટે ઘણી હકારાત્મક સરાહના મેળવી, જેમાં સહ-અભિનેતા તરીકે, આમિરખાન, અક્ષય ખન્ના તથા સૈફ અલી ખાન હતા. વર્તમાનકાળના ભારતીય પૈસાદાર જુવાનોની રોજિંદી જિંદગી દર્શાવવા માટે, મુંબઈ જેવા આધુનિક શહેરમાં જ સેટ ગોઠવવામાં આવ્યો હતો અને તેના મોટાભાગનો સંચાર ત્રણ જુવાન મિત્રોની જિંદગી પર પ્રકાશ નાખે છે. ઝિન્ટાએ તેમાં આમિરખાનની પ્રેમિકા, શાલિની તરીકે ભૂમિકા ભજવી હતી. વિવેચકોના મત પ્રમાણે, આ ફિલ્મે આજના ભારતીય યુવાનો આજ જેવા છે તેવા તેમને દર્શાવીને એક નવું જ સ્થાન હાંસલ કર્યું. વિવેચકોનો આવકાર હોવા છતાં, આ ફિલ્મ બોક્ષ ઓફિસ પર મધ્યમ સફળ રહી હતી, તેનું મોટા શહેરોમાં સારું પ્રદર્શન રહ્યું પરંતુ ગ્રામ્ય વિસ્તારોમાં અસફળ રહી હતી, જેના માટે વિવેચકોએ એ ફિલ્મમાં દર્શાવેલી આધુનિક શહેરી જીવનશૈલીને જવાબદાર ગણી હતી. . એ પ્રીટિ ઝિન્ટા માટે લખેલું હતું કે તેણી “સુંદર છે અને ગુંજી ઉઠતી છે, ડગુમગુ થતી હોય છે, સરલ અને અસ્પષ્ટની વચ્ચે પ્રિય બની જાય છે.”
કલ હો ના હો , ફિલ્મમાં તેણીના અભિનય માટે 2003માં ઝિન્ટા એ તેણીનો પ્રથમ ફિલ્મફેર શ્રેષ્ઠ અભિનેત્રીનો પુરસ્કાર મેળવેલ છે. ભારતની એ વર્ષમાં સૌથી વધુ કમાણી કરનાર બે સતત ફિલ્મોમાં તેણીએ મુખ્ય મહિલા પાત્ર ભજવ્યાં હતાં : વૈજ્ઞાનિક કલ્પનાઓ પર આધારિત કોઈ. મિલ ગયા ફિલ્મ, તેણીની સૌથી મોટી વ્યાપારીક સફળતા છે, અને સિતારાઓથી ભરેલી પ્રણય આધારિત વિર-ઝારા એ તેણીને વિવેચકોની દાદ મેળવી આપી હતી. આંતરરાષ્ટ્રીય બજારોમાં ટોચના કમાણી કરનાર પ્રોડક્શન્સ, સલામ નમસ્તે અને કભી અલવિદા ના કહેના ફિલ્મોમાં સ્વતંત્ર, આધુનિક ભારતીય નારીને બેખૂબી દર્શાવવા બદલ પાછળથી તેની નોંધ લેવામાં આવી હતી. આ ઉપલબ્ધીઓએ તેણીને હિંદી સિનેમાંની અગ્રેસર અભિનેત્રીઓની શ્રેણીમાં લાવી દીધી હતી. તેણીની પ્રથમ આંતરરાષ્ટ્રીય ફિલ્મ ભૂમિકા કેનેડીયન ફિલ્મે હેવન ઓન અર્થ હતી, જેને માટે તેણીને 2008નાં શિકાગો આંતરરાષ્ટ્રીય ફિલ્મ મહોત્સવમાં શ્રેષ્ઠ અભિનેત્રી માટેનો સિલ્વર હુગો પુરસ્કાર આપ્યો હતો.
1997 માં ઝિન્ટા શેખર કપૂર નામના ફિલ્મ રચીતાને મળી, જ્યારે તેણી પોતાની એક મિત્રની સાથે ઓડિશન માટે જાય છે, અને તેણીને પૂછવામાં આવ્યું હતું કે શું તમારે પણ ઓડિશન આપવું છે. તેણીનું ઓડિશન જોઈને, કપૂરે આગ્રહ કર્યો કે તેણી પણ સારી અભિનેત્રી બની શકશે. હકિકતમાં તેણીનો પ્રથમ સ્ક્રીન પર પ્રવેશ હ્રિતિક રોશનની સામે ફિલ્મ તારા રમ પમ માં નિશ્ચિત થયેલ હતો, પરંતુ ફિલ્મને બંધ કરવામાં આવી હતી. પછીથી કપૂરે તેણીની ભલામણ નિર્દેશક મણી રત્નમની ફિલ્મ દિલ સે માટે કરી હતી. ઝિન્ટાને હાલમાં પણ ઘણી વખત યાદી આવી જાય છે કે જ્યારે તેણીએ ફિલ્મ ઉદ્યોગમાં પ્રવેશ કર્યો હતો ત્યારે તેણીની મિત્રો તેણીને પરેશાન કરતું હતું કે તેણી પણ “સફેદ સાડી પહેરીને વરસાદમાં નૃત્ય કરશે, જેનાથી ઝિન્ટાને પ્રોત્સાહન મળતું હતું કે તેણી નવા અભિનયના પાત્રો ભજવે.
તે પછીના વર્ષે ગોડફ્રે ફિલીપ્સ નેશનલ બ્રેવરી મુવમેન્ટના એમબેસેડર તરીકે, ઝિન્ટાએ દિલ્હીના રોટરી કલબ અને ગોડફ્રે ફિલિપ્સ એવોર્ડસ દ્વારા યોજાયેલ એક રકતદાન શિબિરમાં પણ ભાગ લીધો હતો. તેણીએ મહિલા અધિકારના હેતુવાળા કાર્યોને સહકાર આપ્યો છે અને રકતદાનને પણ પ્રોત્સાહન આપ્યું છે. તેણીએ કહ્યું કે, "રકતદાનથી કોઈનું મૃત્યુ નથી થતું પરંતુ ચોક્કસ કોઈને જીવનદાન મળશે એકવાર જે રકતદાન થયું તે સાર્વત્રિક બની જાય છે અને ગમે તે વ્યકિત જેણે રકતની જરૂર છે તેના માટે સમુદાય, જાતિ કે વિસ્તારને ધ્યાનમાં લીધા વગર, ઉપયોગી બની શકે છે. તે લોકોને ભેગા બંધી રાખે છે."
ઝિન્ટા, જે પોતાને એક ટોમબોય બાળક તરીકે વર્ણવે છે, તેણે ભારપૂર્વક કહેલું કે તેણીના પિતાના લશ્કરી ઇતિહાસની તેમનાં કૌટુંબિક જીવનના આચરણ પર સારી એવી અસર જોવા મળતી હતી. તે બાળકોને શિષ્ટતા અને નિયમિતતાની અગત્યતા પર આગ્રહી હતા. સિમલાની કોન્વેન્ટ ઓફ જીસસ અને મેરી બોર્ડિંગ શાળામાંથી તેણીએ અભ્યાસ કર્યો હતો. તેણીએ બોર્ડિંગ શાળાની એકલતાનો સ્વીકાર કર્યો હતો, તેમ છતાં તેણીએ નોંધ્યું હતુ કે “ સાચા મિત્રોની શોધ.” દ્વારા તેની ભરપાઈ થઇ ગઇ હતી. એક વિદ્યાર્થીની તરીકે, તેણીને સાહિત્ય પ્રત્યે, વિશેષરૂપે વિલિયમ શેકસપીયરના કામ અને રચનાઓ માટે, પ્રેમ જાગ્યો હતો. ઝિન્ટાના કહેવા પ્રમાણે, તેણીને શાળા કામોમાં બહુ મજા આવી હતી અને સારા ગ્રેડ્સ પણ મેળવ્યા હતા; નવરાશની પળોમાં તે રમત-ગમત, વિશેષરૂપે બાસ્કેટબોલ રમતી હતી.
પ્રીટિ ઝિન્ટા એક ભારતીય અભિનેત્રી છે. તેણે બોલીવુડની હિન્દી ફિલ્મો, ઉપરાંત તેલુગુ, પંજાબી અને અંગ્રેજી ભાષાની ફિલ્મોમાં પણ કામ કરેલું છે. ગુના વિષયક માનસશાસ્ત્રમાં સ્નાતકની પદવી લીધા બાદ, ઝિન્ટાએ પોતાની કારર્કિદીની શરૂઆત 1998માં દિલ સે ફિલ્મથી કરી હતી, એ પછી એ જ વર્ષે સોલ્જર ફિલ્મમાં પણ કામ કર્યું હતું. આ ફિલ્મોના અભિનયે તેણીને ફિલ્મફેરનો શ્રેષ્ઠ નવોદિતા મહિલા પુરસ્કાર મેળવી આપ્યો, અને પાછળથી તેણીએ કયા કહેના ફિલ્મમાં નાની વયની કુવારી માતાના અભિનય માટે સરાહના મળી હતી. એક પછી એક તેણીએ વિવિધ પાત્રો ભજવ્યા છે; તેણીના સ્ક્રીન પરના વ્યકિતત્વ સાથે ફિલ્મોના અભિનયે હિન્દી ફિલ્મની હિરોઈનોની વિચારસરણી બદલવામાં મહત્વનું યોગદાન આપ્યું છે.
ઝિન્ટાનો જન્મ હિમાચલ પ્રદેશમાં સિમલા જિલ્લામાં રોહરુમાં એક હિન્દુ રાજપુત પરિવારમાં થયો હતો. તેણીના પિતા, દૂર્ગાનન્દ ઝિન્ટા, એક ભારતીય સેનાના અધિકારી હતા. ઝિન્ટા 13 વર્ષની ઉંમરની હતી ત્યારે તેણીના પિતા એક કાર અકસ્માતમાં મૃત્યુ પામ્યા હતા; આ અકસ્માતમાં તેણીની માતા, નીલપ્રભા પણ સામેલ હતી, જેને ઘણી ઈજાઓ થઈ હતી અને જે ત્યારબાદ 2 વર્ષ સુધી પથારીવશ રહ્યા હતા. ઝિન્ટા આ દુ:ખદ અકસ્માત અને તેણીના પિતાના મૃત્યુને તેણીના જીવનનો મહત્વનો વળાંક કહે છે, જેના દબાણથી તેણીને નાની વયમાં વધુ ઝડપથી પરિપકવ બનાવી. તેણીને બે ભાઈઓ છે; દિપંકર અને મનિષ, દિપંકર એક વર્ષ મોટો છે અને મનિષ એક વર્ષ નાનો છે. દિપંકર ભારતીય સેનામાં સનદ અધિકારી છે, જ્યારે મનિષ કેલિફોર્નિયામાં રહે છે.
ઝિન્ટા જયારે શુટિંગમાં વ્યસ્ત નથી હોતી ત્યારે તેણીના વતન શિમલા શહેરની મુલાકાત લે છે. 2006 માં તેણી મુંબઇમાં પોતાના ઘરમાં રહેવા ગઇ. તેણી કોઈ પણ એક ધર્મ સાથે જોડાવા માગતા નથી. ધ ટાઈમ્સ ઓફ ઈન્ડિયા ની એક મુલાકાતમાં તેણીએ ટીકા કરી કે, "હું ફકત સારા કાર્યોમાં, કર્મમાં વિશ્વાસ રાખું છું, અને હું મંદિર જવામાં નથી માનતી. મારા માટે ધર્મ એ અંગત વાત છે. વિશ્વાસ રાખવો જરૂરી છે આપણે સંભાળીએ છીએ અને વાંચીએ છીએ કે સર્વ ધર્મ એક સમાન છે. હાલમાં હું આ વાતમાં વધારે માનું છું" 2004 ના અંતમાં તેણીએ બે વખત મોતથી ખૂબ નજીકથી બચી: પ્રથમ જયારે કોલેમ્બો, શ્રીલંકા માં ટેમ્પટેશન કોર્સંટ દરમિયાન બોંબ ધડાકો થયો ત્યારે; અને બીજી વખત જયારે ભારતીય મહાસાગર ભૂકંપ આવ્યો ત્યારે.
2002માં, ફરી એક વખત ઝિન્ટા, પારિવારિક ફિલ્મ દિલ હે તુમ્હારા માં એક કથાનાયિકા તરીકે, નિર્દેશક કુંદન શાહ સાથે જોડાઈ, જેના અન્ય કલાકારો રેખા, મહિમા ચૌધરી અને અર્જુન રામપાલ હતા. જો કે ફિલ્મને બોક્ષ ઓફિસ પર એટલી સફળતા મળી ન હતી, પરંતુ તેણીની શાલુ તરીકેના ચિત્રાંકનને કે જે પ્રેમ માટે તરસતી દત્તક લીધેલી પુત્રી હતી, વિવેચકોની ભારે પ્રશંસા મળી. ઈન્ડિયા એફએમ માંથી તરણ આદર્શે નોંધ કરેલી કે “ પ્રીટિ ઝિન્ટા, તેના માટે લખાયેલા પાત્રમાં . તેણીના જોરદાર અભિનય દ્વારા, આખી ફિલ્મમાં આકર્ષક લાગે છે. ” તેણીના રેખા સાથેના દૃશ્યો અને આલોક નાથ સાથેના દૃશ્યો તદ્ન વખાણવા લાયક છે. આ એ જ અભિનય છે કે જે માટે જનતાનું અને વિવેચકોનું હૃદય જીતી જ લે છે. "
બોર્ડિંગ શાળામાંથી 18 વર્ષે સ્નાતક અભ્યાસ પૂર્ણ કર્યા બાદ, ઝિન્ટાએ સિમલાની સેંટ બેડેસ કોલેજમાં એડમિશન લીધું હતું. તેણીએ અંગ્રેજીમાં માનદ ડિગ્રી સાથે કોલેજમાં સ્નાતક કર્યું છે, અને પછી માનસશાસ્ત્રમાં સ્નાતકનો કાર્યક્રમ ચાલુ કર્યો હતો. તેણીએ ગુનાવિષયક માનસશાસ્ત્રમાં અનુસ્નાતકની ડિગ્રી મેળવી હતી, પરંતુ પાછળથી તેણી મોડેલીંગમાં ગઇ હતી. મિત્રની જન્મદિવસ પાર્ટીમાં નિર્દેશકને મળવાની તકના કારણે, ઝિન્ટાની 1996માં પ્રથમ ટેલિવિઝનની વ્યાવસાયિક જાહેરાત પર્ક ચોકલેટસ ની હતી. નિર્દેશકે ભૂમિકા માટે ઝિન્ટાને ઓડિશન આપવા માટે સમજાવી હતી, તેણીની તેમાં પસંદગી થઈ હતી. પછીથી, તેણીએ અન્ય કેટાલોગ્સ અને જાહેરાતોમાં પણ દેખાઇ હતી, જેમા લીરીલ સાબૂની જાહેરાત પણ સામેલ છે.
નેસ વાડિયા અને બીજા સાથીદારો સાથે મળીને પ્રિટી ઝિન્ટાએ મોહાલી સ્થિત ઈન્ડિયન પ્રીમીયર લીગ )ની ટવેન્ટી20 ક્રિકેટ ટીમના માલિકીના હક 2008 માં મેળવ્યા. આ જૂથે $76 મિલિયન ફ્રેન્ચાઇઝી અધિકાર પ્રાપ્ત કરવા માટે ચૂકવ્યા અને ત્યારથી ટીમનું નામ કિંગ્સ પંજાબ રાખ્યું. 2009 સુધી આઈપએલની ટીમ ધરવનાર ઝિન્ટા જ એકમાત્ર મહિલા હતી અને તે લીગની સૌથી નાની વયની માલિક પણ હતી. ટિકીટ વેચવાના અને ટીમના પ્રચારમાં તેણી સામેલ રહી છે. તેણીએ કહ્યું કે, "મારું યોગદાન ટીમની સાથે સંપૂર્ણપણે છે. હું મારી ટીમની ઘણી મોટી ચાહક છું અને હું માનું છું કે હું મારી ટીમ માટે નસીબદાર છું માટે હું દરેક જગ્યાએ ટીમની સાથે રહેવા માગુ છું."
ઝિન્ટાની પ્રથમ ભૂમિકા એ 2000ની સાલમાં ડ્રામા ફિલ્મ કયા કહેના માં હતો, જે અણધાર્યારૂપે બોક્સ ઓફિસની સફળ ફિલ્મ બની. આ ફિલ્મ કુંવારી માતા અને નાની વયના ગર્ભધારણના વિષયને સંબોધિત કરતી હતી, અને ઝિન્ટાએ મોટા પાયે જનતા તથા વિવેચકો પાસેથી વ્યાપક ઓળખાણ મેળવી. તેણીની નાની વયની કુંવારી માતાની ભૂમિકા છે જે સામાજિક પક્ષપાતને લડત આપે છે, જેણે તેણીને ઘણા પુરસ્કાર માટે નોમિનેશન્સ અપાવ્યા, જેમાં તેણીનો ફિલ્મફેર એવોર્ડસ ખાતે શ્રેષ્ઠ અભિનેત્રી માટેની પ્રથમ નોમિનેશન સામેલ છે. ઈન્ડિયા ટૂડે એ અહેવાલ આપેલો કે ઝિન્ટા એ હિન્દી ફિલ્મ અભિનેતાની નવી પેઢી સાથે સંકળાયેલ છે કે જે એકધાર્યા ભજવાયેલા પાત્રોથી જુદા પડે છે.
ફિલ્મોમાં અભિનયની સાથે,ઝિન્ટાએ બીબીસી ન્યૂઝ ઓનલાઈન દક્ષિણ એશિયા માટે શ્રેણીબદ્ધ લેખ પણ લખ્યા છે, તેણી નિયમિત મંચ અભિનયકર્તા છે અને પહેલાંનો પ્રેમી નેસ વાડિયાની સાથે ઈન્ડિયન પ્રિમીયર લીગની ક્રિકેટ ટીમ કિંગ્સ ઈલેવન પંજાબની સહ-માલકિન પણ છે. તેણી ભારતીય મીડિયામાં જાહેર જનતામાં ખુલ્લે આમ બોલનાર અને ખુલ્લી રીતે પોતાના ભાવ વ્યકત કરતી, અને જે અવારનવાર વિવાદોમાં પડે તેવી વ્યકિત તરીકે જાણીતી છે. આ વિવાદોમાં 2003માં ભરત શાહ કેસ દરમિયાન ભારતીય માફિયા વિરુદ્ધ કોર્ટમાં તેણીના અગાઉના નિવેદનોમાં પાછા ન હટનાર એક માત્ર સાક્ષી તરીકેનો પણ સમાવેશ થાય છે, આ હિંમત માટે તેણીને ગોડફ્રે ફિલિપ્સ બ્રેર્વરી એવોર્ડ પણ મળ્યો હતો.
2004માં તેણીએ સહઅભિનેતા રિતિક રોશનની સાથે ફરહાન અખ્તરની ફિલ્મ લક્ષ્ય માં એક ટીવી પત્રકાર રોમીલા દત્ત તરીકેની ભૂમિકા ભજવી. આ ફિલ્મ 1999ની ઐતિહાસિક કારગીલ લડાઇની ઘટના પર આધારિત હતી; એક માત્ર મહિલા ટીવી પત્રકાર બરખા દત્ત જેને આ કાર્ય સોપવામાં આવ્યું હતું, તેણીને ધ્યાનમાં રાખી પ્રીટિ ઝિન્ટાનું પાત્ર ઘડવામાં આવ્યું હતું. વિવેચકોએ ફિલ્મને ખૂબ સારો આવકાર આપ્યો હતો, પરંતુ તેણીના અભિનયને મિત્નુંર પ્રતિસાદ મળ્યાં; . એ નોંધ કરી કે “ ઝિન્ટાનું સારું પાત્ર હતું, જે ફિલ્મમાં સારુ સ્થાન ધરાવતું હતું, અને ક્યારેય આવું આકર્ષક પાત્ર વિના તેણીએ ખૂબ સારી રીતે કામને ન્યાય આપ્યો. ”
તે પછી ઝિન્ટાએ બે તેલુગુ ફિલ્મોમાં પણ અભિનય કર્યો, વ્યંકટેશ સામે પ્રિમાન્ટે ઇડેરા ; અને મહેશબાબુ સામે રાજાકુમારુડુ . તે પછી તેણીએ સંઘર્ષ નામની રોમાંચક ફિલ્મમાં અક્ષય કુમાર સાથે મુખ્ય ભૂમિકા કરી. આ ફિલ્મ, ધ સાઈલન્સ ઓફ ધ લેમ્બ્સ પર આધારિત હતી, તેનું નિર્દેશન તનુજા ચંદ્રાનું હતું અને મહેશભટ્ટ દ્વારા લખાઇ હતી. ઝિન્ટાએ રીત ઓબેરોય, એક સીબીઆઇ અધિકારીની ના પાત્રમાં ચિત્રાંકન કર્યું, જે એક કેદી ખૂનીના પ્રેમમાં પડે છે જે અક્ષય કુમારે પાત્ર ભજવેલું હતું. આ ફિલ્મ બોક્ષ ઓફિસ પર સફળ ન રહી હતી, જો કે ઝિન્ટાના અભિનયના વિવેચકોએ ખૂબ વખાણ કર્યા હતા.
તે જ વર્ષે પાછળથી, ઝિન્ટાએ વિધુ વિનોદ ચોપરાની ફિલ્મ મિશન કાશ્મીર માં સંજય દત્ત તથા હ્રિતિક રોશન સાથે અભિનય કર્યો. ઈન્ડિયા-પાકિસ્તાનના વિવાદ દરમિયાન કાશ્મીરની ખીણોમાં સ્થાપિત આ ફિલ્મ આતંકવાદ તથા ગુન્હાના વિષય સાથે સંકળાયેલ હતી. ઝિન્ટાએ સુફિયા પરવેઝની ભૂમિકા ભજવી હતી, જે એક ટીવી રીર્પોટર હતી તથા હ્રિતિક રોશનની નાનપણની પ્રેમિકા હતી. ધ હિન્દુ એ ઝિન્ટાના અભિનય માટે લખેલું કે "પ્રીટિ ઝિન્ટા એ સ્વાભાવિક નિષ્પાપ ફરિસ્તા જેવી છે અને જે બીજા ગંભીર મુદ્દાઓમાં રંગ ભરી દે છે. તે ભારતમાં વર્ષની ત્રીજા ક્રમની સૌથી વધુ નફો કરનારી વ્યાવસાયિક સફળ ફિલ્મ હતી.
રાકેશ રોશનની કાલ્પનિક વિજ્ઞાન પરની ફિલ્મ કોઈ . મિલ ગયા , એ માનસિકરૂપથી અસક્ષમ એવા જુવાન પુરૂષની ફિલ્મ છે. રેખા અને રિતિક રોશન સહ-કલાકાર સાથે, ઝિન્ટા એ નિશાનું પાત્ર ભજવ્યું હતું, જે એક જુવાન સ્ત્રી હતી રિતિકની મિત્ર બને છે. તેણીને આ પાત્ર માટે ફિલ્મફેરમાં બીજો શ્રેષ્ઠ અભિનેત્રી નું નોમિનેશન મળ્યું. આ ફિલ્મ આર્થિક અને વિવેચકોની દૃષ્ટિએ સફળ રહી અને તે વર્ષની સૌથી પ્રસિદ્ધ ફિલ્મ બની, આ ઉપરાંત ઝિન્ટાની સૌથી વધુ નફો કરનારી ફિલ્મ બની, જેની રાષ્ટ્રીય આવક જ રૂ.489 મિલિયન હતી; અન્ય ફિલ્મો કરતાં આ ફિલ્મને ફિલ્મફેર શ્રેષ્ઠ મુવી પુરસ્કાર મળ્યો.
એપ્રિલ 2008 સુધીમાં ઝિન્ટાએ, જાહનુ બરુઆની હર પલ અને દિપા મહેતાની કેનેડિયન ફિલ્મ હેવન ઓન અર્થ , જે બિનરહેવાસી ભારતીય ત્રાસ સહન કરતી પત્નીની સત્ય ઘટના પર આધારિત એક પંજાબી ભાષાની ફિલ્મ છે, તેનું શુટિંગ પૂર્ણ કર્યું છે. તેણીના હેવન ઓન અર્થ ના અભિનયે તેણીને 2008 શિકાગો આંતરરાષ્ટ્રીય ફિલ્મ મહોત્સવમાં શ્રેષ્ઠ અભિનેત્રી નો પુરસ્કાર અપાવ્યો હતો, "તેણીના એક મજબૂત છતાં સુકોમળ અભિનય માટે જે પોતાના જીવનમાં કડવાશ હોવા છતાં પોતાના સપનાં પુરા કરવા પ્રયાસ કરતી હોય છે."
2007 માં યશરાજ ફિલ્મસ અને શાદ અલીની રમુજી ફિલ્મ ઝુમ બરાબર ઝુમ માં તેણીએ અંગ્રેજી પાકિસ્તાની મહિલા, અલવીરા ખાનની ભૂમીકા ભજવી હતી, જેમાં અભિષેક બચ્ચન, બોબી દેઓલ અને લારા દત્તા પણ હતા. ભારતમાં આ ફિલ્મ વિવેચકો અને વ્યાયવાસિક રીતે અસફળ રહી હતી. તેણીના અભિનયની પણ આલોચના થઈ હતી. ટાઈમ્સ ઓફ ઈન્ડીયા એ તેને 'વધુ પડતા પ્લાસ્ટિક' પાત્ર તરીકે વર્ણવી હતી અને . એ લખ્યું હતું કે "બોલવાથી લઈને હાવભાવ સુધી પ્રિતી આ ફિલ્મમાં અસહ્ય છે."
તેણીના ફિલ્મ ઉદ્યોગના વર્ષો દરમિયાન, ઝિન્ટા વિવિધ સખાવતી સંસ્થાઓ સાથે જોડાઈ છે, અને ખાસ કરીને ભારતમાં મહિલા હિતવાળા કાર્યોને ખુબ સહાય આપે છે, જેમ કે નવજાત બાળકી હત્યાનો વિરોધ. તેણીએ એઈડસ્ જાગૃતિના કાર્યમાં પણ ભાગ લીધો છે અને મુંબઈની સફાઇ માટે પણ ઝુંબેશ કરે છે.
કેરળમાં, શરદ નવરાત્રીના છેલ્લા ત્રણ દિવસો એટલે કે અષ્ટમી, નવમી અને વિજયાદશમીની ઉજવણી સરસ્વતી પૂજા તરીકે કરવામાં આવે છે જેમાં ચોપડીઓની પૂજા કરવામાં આવે છે. અષ્ટમીના દિવસે તેઓ પોતાના ઘર, પરંપરાગત બાળવાડીઓ કે મંદિરમાં પુસ્તકો મૂકી તેની પૂજા કરે છે. વિજયાદશમીના દિવસે, સરસ્વતીની પૂજા બાદ ચોપડીઓને ઔપચારિક રીતે વાંચન અને લખાણ માટે બહાર કાઢવામાં આવે છે. વિજયાદશમીને બાળકોના લખવા કે વાંચવા માટેની નવી શરૂઆત તરીકે શુભ માનવામાં આવે છે, તેને વિદ્યાઆરંભ પણ કહેવાય છે. કેરળમાં આ દિવસે દસ હજાર બાળકો શબ્દની દુનિયામાં દાખલ થાય છે. આંધ્ર પ્રદેશમાંથી છૂટા તેલગાંણા રાજ્યમાં નવ દિવસોના આ સમયમાં બથુકામ્મા નામનો ઉત્સવ લોકો દ્વારા ઉજવવામાં આવે છે. તે એક નવરાત્રી ઉત્સવ જેવા જ હોય છે. નવરાત્રી ત્રણ દિવસોના ભાગોમાં વિભાજીત કરવામાં આવ્યા છે, જેથી દેવી કે દેવીઓના વિવિધ ભાવોની પ્રેમપૂર્વક પૂજા કરી શકાય.
પૂર્વ ભારતમાં શરદ નવરાત્રીના છેલ્લા ચાર દિવસોને પશ્ચિમ બંગાળના રાજ્યમાં વિશેષ રીતે ઉજવવામા આવે છે, જે તેઓ દુર્ગા પૂજા કહે છે. આ રાજ્યમાં તે ઉત્સવને વર્ષનો સૌથી મોટો ઉત્સવ કહેવાય છે. દુર્ગા દેવીની સુંદર નક્શીકામ કરેલી અને સજાવેલી માણસના કદની માટીની મૂર્તિઓ કે જેમાં તે મહિસાસૂર રાક્ષસનો વધ કરતી દર્શાવી હોય તેવી મૂર્તિઓની ગોઠવણ મંદિરો અને અન્ય જગ્યાઓ પર કરવામાં આવે છે. આ મૂર્તિઓની પૂજા પાંચ દિવસ માટે કરવામાં આવે છે અને પાંચમાં દિવસે તેને પાણીમાં પધરાવવામાં આવે છે. પશ્ચિમ ભારતમાં, ખાસ કરીને ગુજરાત રાજ્યમાં નવરાત્રીની ઉજવણી ત્યાંના જાણીતા ગરબા અને દાંડિયા રાસના લોકનૃત્યથી થાય છે. ગુજરાતભર અને વિદેશમાંથી પણ લોકો આ નવ દિવસના ઉત્સવોમાં ભાગ લેવા આવે છે. તે ભારતભર અને યુકે અને યુએસએ ની સાથોસાથ દુનિયાભરના ભારતીય સમુદાયોમાં લોકપ્રિય છે.
ચૈત્રી પ્રતિપદાથી નોમ સુધી અથવા આસો માસની પ્રતિપદાથી નોમ સુધીના નવ દિવસ; નોરતાં. આ દિવસોએ હિંદુ લોકો નવ દુર્ગાનું વ્રત, ઘટસ્થાપન તથા પૂજન વગેરે કરે છે. હિંદુઓ નવરાત્રને પહેલે દિવસે ઘટસ્થાપન કરે છે અને દેવીનું આવાહન તથા પૂજન કરે છે. આ પૂજન નવ દિવસ સુધી ચાલે છે. નવમે દિવસે ભગવતીનું વિસર્જન થાય છે. કેટલાક લોકો નવરાત્રમાં વ્રત પણ કરે છે. ઘટસ્થાપન કરનારા આઠમ કે નોમને દિવસે કુમારીભોજન પણ કરાવે છે. આ ભોજનમાં બેથી દશ વર્ષની ઉમરની નવ કુમારિકાઓ હોય છે. આ કુમારીઓનાં કલ્પિત નામ પણ છે. જેમકે, કુમારિકા, ત્રિમુર્તિ, કલ્યાણી, રોહિણી, કાલી, ચંડિકા, શાંભવી, દુર્ગા અને સુભદ્રા. નવરાત્રમાં નવ દુર્ગામાંથી નિત્ય ક્રમવાર એક-એક દુર્ગાનું દર્શન કરવાનું પણ વિધાન છે.
આબોહવામાં વસંત અને પાનખર જેવા બે મહત્વના સંગમોની શરૂઆત થાય છે અને સૂર્યનો પ્રભાવ પણ રહે છે. માતૃદેવીની પૂજા માટે આ બે સમયગાળાને એક પવિત્ર તક તરીકે ગણવામાં આવે છે. ચંદ્ર આધારીત પંચાંગ પ્રમાણે આ ઉત્સવની તારીખો નક્કી કરવામાં આવે છે. નવરાત્રી દેવી દુર્ગાના ઉત્સવનું પ્રતીક છે, જે દેવીને શક્તિ ના સ્વરૂપે વ્યક્ત કરે છે. દશેરા એટલે કે 'દસ દિવસ' એ નવરાત્રી પછીનો દીવસ છે. નવરાત્રી ઉત્સવ કે નવ રાત્રીઓનો આ ઉત્સવ હવે તેના છેલ્લા દિવસને જોડીને દસ દિવસનો ઉત્સવ બની ગયો છે, જેને વિજયાદશમી કહેવાય છે, જે આ ઉત્સવનો અંતિમ દિવસ છે, આ દસ દિવસોમાં, માતા મહિષાસુર-મર્દીની ના વિવિધ રૂપોનું ઉત્સાહ અને ભક્તિથી પૂજન કરવામાં આવે છે.
ભારતમાં નવરાત્રીની વિવિધ રીતે ઉજવણી કરવામાં આવે છે. ગુજરાતમાં શરદ નવરાત્રી અને ચૈત્રી નવરાત્રીની સવિશેષ ઉજાણી થાય છે, શરદ નવરાત્રી ઉત્સવ તરીકે જ્યારે ચૈત્રી નવરાત્રી વ્રત-તપ માટે વધુ પ્રચલિત છે. ઉત્તર ભારતમાં તમામ ત્રણ નવરાત્રીઓમાં નવ દિવસોના ઉપવાસ અને દેવી માતાના વિવિધ સ્વરૂપોની પૂજા સાથે આ ઉત્સવની ઉજવણી થાય છે. ચૈત્ર નવરાત્રીનો અંત રામનવમીથી થાય છે અને શરદ નવરાત્રીનો અંત દુર્ગા પૂજા અને દશેરાથી થાય છે. ઉત્તરમાં ખાસ કરીને હિમાચલ પ્રદેશમાં કુલુનો દશેરા ખુબ જ પ્રખ્યાત છે.
નવરાત્રી કે નવરાત્ર (સંસ્કૃત, હિન્દી, મરાઠી અને નેપાળી: ा्ि, બંગાળી: া্ি, કન્નડ: ಾ್ಿ, તેલુગુ: ు్ా ా్ుు, મલયાલમ: ാ്ി, તમિલ: ா்ிி) એક હિંદુ ઉત્સવ છે જેમાં શક્તિની પૂજા અને ગરબા કરવામા આવે છે. સંસ્કૃત અને ગુજરાતીમાં નવરાત્રી - નવ એટલે ૯ અને રાત્રી એટલે કે રાતની રીતે તેનો શાબ્દિક અર્થ નવ રાતો તેવો થાય છે. આ નવ રાત અને દસ દિવસ દરમ્યાન શક્તિ/દેવીના નવ સ્વરૂપોની પૂજા કરવામાં આવે છે.
ગુપ્ત નવરાત્રી: ગુપ્ત નવરાત્રી, જેને અષાઢ કે ગાયત્રી કે શાકંભરી નવરાત્રી પણ કહેવાય છે, જે અષાઢ મહિનામાં શક્તિ ના નવ સ્વરૂપોને નવ દિવસોમાં સમર્પિત કરીને ઉજવવામાં આવે છે. ગુપ્ત નવરાત્રીને અષાઢ શુક્લ પક્ષ (અષાઢ સુદ
અશ્વિન/આસો મહિનાના અજવાળીયા પક્ષમાં તેની શરૂઆત થાય છે. નવરાત્રી ઉત્સવની ઉજવણી સુદ પખવાડીયામાં પ્રતીપદાથી નવમી સુધી એમ કરવામાં આવે તેવું ધૌમ્ય-વકના કહેવામાં આવ્યું હતું. ૨૦૧૭ના વર્ષમાં નવરાત્રી ૨૦ સપ્ટેમ્બરથી શરૂ થશે અને ૨૯ સપ્ટેમ્બર ૨૦૧૭ના રોજ પૂરી થશે.
વર્ષમાં ચાર વાર નવરાત્રીની ઉજવણી કરવામાં આવે છે. જેના નામ વસંત નવરાત્રી, અષાઢ નવરાત્રી, શરદ નવરાત્રી અને પુષ્ય નવરાત્રી છે. આમાં આસો મહિનામાં શરદ નવરાત્રીની ઉજવણી થાય છે અને વસંત કાળમાં વસંત નવરાત્રીની ઉજવણી થાય છે જેને ખૂબ જ મહત્વપૂર્ણ માનવામાં આવે છે.
ચૈત્રી નવરાત્રી: શક્તિ ના નવ સ્વરૂપોની રીતે નવ દિવસોમાં સમર્પિત થયેલો ઉત્સવ છે. આ તહેવાર વસંતઋતુ માં ઉજવાય છે. તેને ચૈત્ર નવરાત્રા તરીકે પણ ઓળખવામાં આવે છે. આ નવ દિવસોના ઉત્સવને રામ નવરાત્રી તરીકે પણ ઓળખવામાં આવે છે.
શરદ નવરાત્રી: આ ખુબ જ મહત્વની નવરાત્રી છે. તેને સામાન્ય રીતે મહા નવરાત્રી કહેવાય છે અને તેની ઉજવણી આસો મહિનામાં થાય છે. તેને શરદ નવરાત્રી પણ કહેવાય છે, કારણકે તેની ઉજવણી શરદ ઋતુમાં અશ્વિન શુક્લ પક્ષ (આસો સુદ
માઘ નવરાત્રી: માઘ નવરાત્રીને ગુપ્ત નવરાત્રી પણ કહેવાય છે, મહા મહિનામાં શક્તિના નવ સ્વરૂપોને નવ દિવસોમાં સમર્પિત કરવામાં આવ્યા છે. માઘ નવરાત્રી માઘ શુક્લ પક્ષ (મહા સુદ
અંતિમ ત્રણ દિવસોને બુદ્ધિના દેવી સરસ્વતીની પૂજા માટે અર્પિત કરવામાં આવે છે. જીવનમાં તમામ સફળતા મેળવવા માટે, લોકો આ તમામ દેવી નારી સ્વરૂપોના આશીર્વાદ મેળવવા જરૂરી સમજે છે, અને માટે જ નવરાત્રીની પૂજા કરવામાં આવે છે.
પુષ્ય નવરાત્રી: પુષ્ય નવરાત્રી પોષ મહિનામાં શક્તિ ના નવ સ્વરૂપોને નવ દિવસોમાં સમર્પિત કરવામાં આવ્યા છે. પુષ્ય નવરાત્રી પોષ શુક્લ પક્ષ (પોષ સુદ
વસંત ઋતુ દરમિયાન આ ઉત્સવની ઉજવણી થાય છે. તેને ચૈત્ર કે ચૈત્રી નવરાત્રી પણ કહેવાય છે, કારણકે કે ચૈત્ર માસમાં આ ઉત્સવ આવે છે.
ભારતીય સિનેમાના સુવર્ણયુગ પછી દક્ષિણ ભારતના કેરળના મલયાલમ સિનેમાએ 1980ના દાયકામાં અને 1990ના દાયકાની શરૂઆતમાં પોતાના સુવર્ણ યુગનો અનુભવ કર્યો હતો. તે સમયના કેટલાક પ્રતિષ્ઠિત ફિલ્મ નિર્માતાઓમાંથી કેટલાક મલયાલમ ઉદ્યોગના હતા જેમાં અદૂર ગોપાલાક્રિષ્નન, જી. અરવિંદન, ટી. વી. ચંદ્રન અને શાજી એન. કરૂણનો સમાવેશ થતો હતો. અદૂર ગોપાલાક્રિષ્નને ઘણી વખત સત્યજિત રેના આધ્યાત્મિક વારસદાર ગણવામાં આવે છે, તેમણે આ ગાળામાં કેટલીક ઘણી વખણાયેલી ફિલ્મો બનાવી હતી જેમાં લંડન ફિલ્મ ફેસ્ટિવલ ખાતે સુધરલેન્ડ ટ્રોફી જીતનારી ઇલિપથાયમ અને વેનિસ ફિલ્મ ફેસ્ટિવલમાં મોટા ઇનામો જીતનારી મથિલુકાલ નો સમાવેશ થાય છે. શાજી એન. કરૂણની પ્રથમ ફિલ્મ પિરાવી ને 1989ના કાન ફિલ્મ ફેસ્ટિવલ દરમિયાન કેમેરા ડી’ઓર મળ્યો હતો જ્યારે તેમની બીજી ફિલ્મ સ્વહમ 1994માં કાન ફિલ્મ ફેસ્ટિવલ વખતે પામ ડી’ઓર માટે સ્પર્ધામાં હતી.
વિવિધ વિવેચકો અને ડિરેક્ટરોના તારણમાં આ યુગની અનેક ભારતીય ફિલ્મોને ઘણી વખત અત્યાર સુધીની સૌથી મહાન ફિલ્મોમાં સ્થાન મળે છે. સાઇટ એન્ડ સાઉન્ડ ક્રિટિક્સના તારણમાં સત્યજિત રેની ઘણી ફિલ્મોને સ્થાન મળ્યું છે જેમાં ધ અપુ ટ્રિલોજી , ધ મ્યુઝિક રૂમ , ચારુલતા અને ડેઝ એન્ડ નાઇટ ઇન ફોરેસ્ટ સામેલ છે. 2002ના સાઇટ એન્ડ સાઉન્ડ ક્રિટિક્સ અને ડિરેક્ટર્સ પોલમાં પણ ગુરુદત્તની ફિલ્મો પ્યાસા અને કાગઝ કે ફુલ સમાવેશ થાય છે. રિત્વિત ઘટકની મેઘે ઢકા તારા અને કોમલ ગાંધાર અને રાજ કપુરની આવારા , વિજય ભટ્ટની બૈજુ બાવરા , મહેબુબ ખાનની મધર ઇન્ડિયા અને કે આસિફની મોગલ-એ-આઝમ તમામને ક્રમ # 346 મળ્યો હતો. 1998માં એશિયન ફિલ્મ મેગેઝિન સિનેમાયા દ્વારા કરવામાં આવેલા વિવેચકોના પોલમાં ધી અપુ ટ્રિલોજી , રેની ચારુલતા અને મ્યુઝિક રૂમ , અને ઘટકની સુબ્રણરેખા નો સમાવેશ થયો હતો. 1999માં ધ વિલેજ વોઇસ ટોપ 250 “બેસ્ટ ફિલ્મ્સ ઓફ ધી સેન્ચુરી” વિવેચકોના પોલમાં ધી અપુ ટ્રિલોજી નો સમાવેશ થતો હતો. 2005માં ધી અપુ ટ્રિલોજી અને પ્યાસા ને ટાઇમ મેગેઝિનના ઓલ-ટાઇમ 100 શ્રેષ્ઠ ફિલ્મોની યાદીમાં પણ સ્થાન મળ્યું હતું.
મરાઠી સિનેમા ભારતના મહારાષ્ટ્ર રાજ્યમાં મરાઠી ભાષામાં બનેલી ફિલ્મોના સંદર્ભમાં વપરાય છે. તે ભારતમાં સૌથી જૂનો ફિલ્મ ઉદ્યોગ છે. ભારતમાં પ્રથમ ફિલ્મ રાજા હરિશ્ચંદ્ર નામે એક મૂંગી ફિલ્મ હતી જે એક મહારાષ્ટ્રીયન દાદાસાહેબ ફાળકેએ મરાઠી ભાષામાં બનાવી હતી અને તેમાં મરાઠી કલાકારોનો ઉપયોગ કરાયો હતો જેઓ મરાઠી અને સંસ્કૃત સંગીત નાટિકાઓ તથા તે સમયે મરાઠીમાં ભજવાતા નાટકોમાં કામ કરતા હતા. પ્રથમ બોલતી હિંદી ફિલ્મ આલમઆરા રિલિઝ થયાના માત્ર એક વર્ષ બાદ પ્રથમ મરાઠી બોલતી ફિલ્મ અયોધ્યાચા રાજા 1932માં રજૂ થઇ હતી. મરાઠી સિનેમાનો આ ગાળામાં વિકાસ થયો હતો. આ ઉદ્યોગ મહારાષ્ટ્રમાં મુંબઇ ખાતે આવેલો હતો. મરીઠી સિનેમા એ ભારતીય સિનેમા જેટલું જ જૂનું છે. વાસ્તવમાં ભારતમાં સિનેમા ક્ષેત્રે દાદાસાહેબ ફાળકે અગ્રણી હતા જેઓ 1913માં પોતાની પ્રથમ ફિલ્મ રાજા હરિશ્ચંદ્ર દ્વારા ભારતમાં ચાલતા ચિત્રોની ક્રાંતિ લાવ્યા હતા. આ ફિલ્મ મરાઠી કલાકારોને લઇને બની હોવાથી અને દ્વારા તેને મરાઠી સિનેમાનો હિસ્સો ગણવામાં આવે છે.